alibayram/wikipedia-40-langs huggingface dataset:
1120



1120 (MCXX) a fost un an bisect al calendarului iulian.

Evenimente 
 7 ianuarie: Papa Calixt al II-lea părăsește Cluny, pentru a lua drumul Italiei.
 16 ianuarie: Conciliul de la Nablus, în Regatul Ierusalimului.
 26 februarie: Santiago de Compostela devine arhiepiscopie, sub Diego Gelmirez.
 3 iunie: Papa Calixt al II-lea ajunge la Roma; antipapa Grigore al VIII-lea se refugiază la Sutri.
 17-18 iunie: Bătălia de la Cutanda. Aragonezii și aliații lor francezi înfrâng o puternică armată a almoravizilor.
25 noiembrie: Naufragiul de la Barfleur al vasului "Blanche-Nef", având la bord pe fiul regelui Henric I al Angliei (moștenitor al tronului Angliei și Normandiei), William Adelin, și alți circa 300 de nobili anglo-normanzi.

Nedatate 
 iunie: Catalanii cuceresc Taragona de la musulmani.
 noiembrie: William Adelin, fiul regelui Henric I al Angliei, negociază pacea cu regele Ludovic al VI-lea al Franței, căruia îi prestează omagiu din poziția de duce al Normandiei.
 Bizantinii recuperează Sozopolis de la selgiucizi.
 Cavalerii templieri depun jurământul în fața lui Gormond de Picquigny, patriarhul latin de Ierusalim.
Este întemeiat orașul Freiburg im Breisgau de către Conrad I de Zahringen.
 Guvernatorul chinez al dinastiei Song raportează că în orașul-port Quanzhou (Fujian) populația a ajuns la 500.000 de rezidenți.
 Regatul Galiciei este atacat de o flotă almoravidă comandată de amiralii Abu Abd Allah ibn Maymum din Almeria și Isa ibn Mayum din Sevilla.

Arte, științe, literatură și filozofie 
 25 iulie: Un incendiu distruge nava carolingiană a abației benedictine Sainte-Marie-Madeleine din Vezelay.
 august-septembrie: Wanyan Xiyin încheie descrierea primei versiuni a scrierii jurchenilor.
 În Orleans este construit podul Tourelles.
 Începe construirea catedralei Llandaff din Țara Galilor.
 Începe redactarea romanului de dragoste Genji monogatari emaki, în Japonia.
 Sfântul Norbert de Xanten întemeiază abația de la Prémontré, în apropiere de Laon.
 Walcher de Malvern realizează un sistem de măsurare a latitudinii și longitudinii.

Înscăunări 
 27 mai: Richard al III-lea de Aversa, principe normand de Capua.
 10 iunie: Iordan al II-lea, principe normand de Capua (1120-1127).

Nașteri 
 Boleslav al IV-lea, rege al Poloniei (d. 1173)
 Erik al IX-lea, rege al Suediei (d. 1160).
 Hugo al III-lea de Broyes, senior de Broyes (d. ca. 1199)
 John de Salisbury, filosof, scriitor și cleric englez (d. 1180).
 Ludovic al VII-lea "cel Tânăr", rege al Franței (d. 1180).

Decese 
 10 iunie: Richard al III-lea de Aversa, principe de Capua (n. ?)

 24 septembrie: Welf al II-lea, duce de Bavaria (n. 1072). 

 25 noiembrie: William Adelin, moștenitor al tronului Angliei și al Normandiei (n. 1103).
Balduin al III-lea de Hainaut, conte de Hainaut din 1098 (n. 1088)

 Eustațiu al III-lea de Boulogne, conte de Boulogne din 1087 (n. 1050)

 Roscellin de Compiegne, călugăr și filosof francez (n. 1050).

 Su Han-Ch'en, pictor chinez (n. ?)

Vezi și 
 Listă de conducători de stat din 1120

1120
1121



1121 (MCXXI) a fost un an obișnuit al calendarului iulian.

Evenimente 
 12 august: Bătălia de la Didgori (Georgia). Regele David IV (Ziditorul) al Georgiei zdrobește trupele unei puternice coaliții musulmane; evenimentul marchează sfârșitul ocupației musulmane asupra Georgiei și a regiunii caucaziene.
11 decembrie: Vizirul Al-Afdal Shahanshah din Egipt este asasinat din ordinul califului fatimizi din Cairo, al-Amir.

Nedatate 
 octombrie: Împăratul bizantin Ioan al II-lea Comnen acordă noi privilegii comerciale negustorilor din Pisa.
 Începe revolta almohazilor în Maroc: Ibn Tumart, profet berber din Antiatlas, întorcându-se din Orient, se proclamă imam și propovăduiește djihad-ul împotriva almoravizilor în Maghreb.
 Regele Boleslaw al III-lea al Poloniei ocupă Stettin (astăzi, Szczecin), desăvârșind anexarea Pomeraniei occidentale.
 Regele irlandez din Connaught, Turlough O'Connor, devine stăpân al întregii Irlande.
Regele Ludovic al VI-lea al Franței  (cel Gras) îl asociază la conducerea regatului pe fiul său, Filip.

Arte, științe, literatură și filozofie 
 14 aprilie: Transformată în biserică, fosta moschee din Tudela este consacrată.
Ari Thorgilsson scrie o istorie a Islandei (Islendingabok).
Conciliul de la Soissons condamnă concepția lui Pierre Abelard asupra Sfintei Treimi; autorul este constrâns să părăsească Saint-Denis și se stabilește în apropiere de Nogent-sur-Seine.
Creionul cu grafit își face apariția în Germania.
Este construit templul din Halebîd, în statul indian Hoysala.
 Este fondată abația Reading, în Anglia.
 Filosoful francez Pierre Abelard publică prima sa carte, Theologia summi boni.
 Se construiește templul din Angkor Vat, în Cambodgia.

Nașteri 
 Mieszko al III-lea (cel Bătrân), rege al Poloniei (1173-1177), (d. 1202)

Decese 
 18 ianuarie: Guillaume de Champeaux, filosof și teolog francez (n. 1070)
 11 decembrie: Al-Afdal Shahanshah, vizir fatimid de Egipt (n. 1066)
 Masud ibn Saâd Salmân, poet de limbă persană (n. 1046)
Zhou Tong, teoretician militar chinez (n. ?)

Vezi și 
 Listă de conducători de stat din 1121

1121
1122



1122 (MCXXII) a fost un an obișnuit al calendarului iulian.

Evenimente 
 12 martie: Suger, cancelar al regelui Ludovic al VI-lea al Franței, este ales abate de Saint-Denis.
 14 mai: Afonso I de Portugalia devine cavaler.
 13 septembrie: Balak, nepotul emirului de Alep, reușește să îl captureze pe Joscellin, contele cruciat de Edessa, pe care îl închide într-o fortăreață, refuzând toate propunerile de răscumpărare; regele Balduin al II-lea al Ierusalimului este nevoit să intervină în Siria de nord.
 23 septembrie: Concordatul de la Worms: se încheie controversa învestiturii, prin înțelegerea dintre papa Calixt al II-lea și împăratul Henric al V-lea, în favoarea papalității; împăratul renunță la învestitura spirituală și se obligă să respecte alegerea episcopilor și abaților.

Nedatate 
februarie: Tbilisi este cucerit de regele David IV (Ziditorul) al Georgiei de la musulmani.
Bătălia de la Beroea. Împăratul Ioan al II-lea al Bizanțului îi zdrobește definitiv pe pecenegi; este restabilită dominația bizantină în Balcani.
Expediția regelui Ludovic al VI-lea "cel Gros" al Franței împotriva contelui de Auvergne, aflat în conflict cu episcopul de Clermont; trupele regale ocupă Pont-du-Château și asediază Montferrand.
 Împăratul bizantin Ioan al II-lea îl asociază la domnie pe fiul său, Alexios.
 Începe războiul dintre Veneția și Bizanț, izvorât din intenția împăratului Ioan al II-lea Comnen de a refuza reînnoirea privilegiilor negustorilor venețieni; aflată în drum spre Palestina, pentru a-i sprijini pe cruciați, flota dogelui Domenico Michiel atacă fortăreața bizantină din Corfu.
 Orașul Pekin cade în mâinile jurchenilor, fiind preluat de la chinezi.
 Pentru a stopa raidurile normanzilor, flota almoravizilor atacă Sicilia.
 Populația musulmană din Malta se revoltă împotriva normanzilor.

Arte, Știință, Literatură și Filozofie 
 Filosoful francez Pierre Abelard scrie lucrarea "Sic et Non".
 Apariția ogivei gotice în Franța, la biserica din Morienval.

Înscăunări 
 12 martie: Suger, ca abate de Saint-Denis.
 3 noiembrie: Balak, emir de Alep.
 Petru Venerabilul, ca abate de Cluny (1122-1157)

Nașteri 
 Alienor de Aquitania, regină consoartă a lui Ludivic al VII-lea și a lui Henric al II-lea al Angliei, regină a Franței și apoi a Angliei (d. 1204).
 Frederic I Barbarossa, împărat romano-german (d. 1190).

Decese 
 12 septembrie: Al-Hariri din Basra, 68 ascriitor arab (n. 1054)

 3 noiembrie: Ilghazi, conducător artuqid, emir de Alep (n. ?)

 Ottokar al II-lea de Stiria, marchiz de Stiria (n. ?)

Vezi și 
 Listă de conducători de stat din 1122

1122
1123



1123 (MCXXIII) a fost un an obișnuit al calendarului iulian.

Evenimente 
 18 martie-11 aprilie: Are loc primul conciliu de la Lateran; sunt confirmate prevederile concordatului de la Worms (consacrând desăvârșirea reformei gregoriene) și se solicită celibatul preoților.
 18 aprilie: Ajuns la Edessa, regele Balduin al II-lea al Ierusalimului este încercuit de trupele emirului de Alep, Balak, și cade prizonier.
 29 mai: Bătălia de la Yibneh. Trupele cruciate, conduse de conetabilul Eustace Grenier, distrug o armată a fatimizilor; învingătorul moare la puțină vreme.
 30 mai: În largul Palestinei, flota venețiană (de peste 100 de vase), sosită în sprijinul cruciaților, o distruge pe cea a fatimizilor egipteni care se îndrepta către Ascalon.
 27 iunie: Emirul Balak revine în triumf la Alep, unde se căsătorește cu fiica lui Ridwan.
 10 august: Campanie eșuată a normanzilor în Africa de nord; flota normandă este complet distrusă.

Nedatate 
 În conflict cu Lotthar de Supplinburg, ducele de Saxonia, împăratul Henric al V-lea asediază Deventer.
 Încep lupte violente în Japonia între clanurile Taira și Minamoto.
Se încheie "Pactum Warmundi" între Regatul de Ierusalim și Veneția; în schimbul sprijinului acordat de flota venețiană, patriarhul de Ierusalim, Gormond de Picquigny acordă negustorilor venețieni numeroase privilegii în regat.

Arte, Știință, Literatură și Filozofie 
 Este fondată abația Furness, în Anglia.
 Se întemeiază spitalul St. Bartholomew din Londra.
 Se realizează codul ecleziastic al Islandei, o încercare a clerului de a se desprinde de puterea temporală.

Înscăunări 
 Sutoku, împărat al Japoniei (1123-1142)

Nașteri

Decese 
 15 iunie: Eustace Grenier, conetabil cruciat (n. ?)
 29 august: Eystein Magnusson rege al Norvegiei (n.c. 1088)
 11 septembrie: Marbode, scriitor breton, episcop de Rennes (n. 1035).
 Silvestru de Kiev, scriitor și cleric rus (n. 1055).
 Wanyan Agouda, conducător al jurchenilor (n. 1068).

Vezi și 
 Listă de conducători de stat din 1123

1123
1129



1129 (MCXXIX) a fost un an obișnuit al calendarului iulian.

Evenimente 
 13 ianuarie: Conciliul de la Troyes, convocat de papa Honoriu al II-lea la cererea lui Hugues de Payns, mare maestru al Ordinului templierilor: Ordinul este recunoscut oficial și îmbrățișează regulile Sfântului Bernard.
5 decembrie: O mare armată a cruciaților, compusă din creștini din Palestina, Antiohia, Edessa și Tripoli, ajunge sub zidurile Damascului; atacați în câmpia Ghouta de către bande de turci înarmați și de triburi arabe, trupele regelui Balduin al II-lea continuă înaintarea, însă vremea potrivnică face ca expediția să eșueze.

Nedatate 
 septembrie: Atabegul de Damasc, Bouri, regizează uciderea lui al-Mazdaghani, protector al sectei asasinilor; partizanii sectei sunt uciși de către mulțime, iar conducătorii lor crucificați; motivul măsurilor luate de Bouri l-ar fi constituit bănuiala că al-Mazdaghani ar fi negociat cedarea orașului către cruciați.
decembrie: Zangi, conducătorul Alepului, îl invită pe emirul de Damasc, Bourri, să participe la o expediția împotriva cruciaților; Sawinj, fiul lui Bourri, este însă luat ostatec de către Zangi.
Contele danez de Schleswig, Knud Lavard, îi supune pe slavii obodriți, care sunt nevoiți să îl recunoască drept rege, sub suzeranitatea împăratului Lothar al III-lea; la scurtă vreme, obodriții se răscoală împotriva danezilor.
Foulque al V-lea pleacă în Țara Sfântă și își cedează drepturile asupra comitatelor Anjou și Maine către fiul său Geoffroy Plantagenet "cel Frumos".
 Jurchenii încheie cucerirea întregului nord al Chinei, după care traversează fluviul Yangtze în două direcții, către Jiangxi, respectiv Nanking.

Arte, Știință, Literatură și Filozofie 
 Este construit castelul Burgsteinfurt din Germania (astăzi, în localitatea Steinfurt).

Înscăunări 
 Geoffroy al V-lea, conte de Anjou și Maine (1129-1150).

Nașteri 
 Henric Leul, duce de Saxonia și Bavaria (d. 1195).

Decese 
 17 februarie: Thoros I, rege al armenilor din Cilicia (n. ?)
 24 iulie: Shirakawa, împărat al Japoniei (n. 1053)

Nedatate 
 septembrie: Al-Mazdaghani, vizir în Damasc (n. ?)
Almos, principe maghiar, pretendent la tronul Ungariei (n. ?)
 Constantin al II-lea, rege al Armeniei (n, ?)
 Leopold, markgraf de Stiria (n. ?)
 Symeon de Durham, cronicar englez (n. 1060)

Vezi și 
 Listă de conducători de stat din 1129

1129
1132



1132 (MCXXXII) a fost un an bisect al calendarului iulian.

Evenimente 
 2 martie: Pornite în marș spre Bagdad, trupele lui Zengi, atabegul de Mosul, sunt anihilate în apropiere de Tikrit, pe fluviul Tigru, de către fidelii califului abbasid Al-Mustarchid bi-llah; Zengi scapă cu viață doar ca urmare a intervenției guvernatorului din Tikrit, Najm ad-Din Ayyub, care îl ajută să treacă fluviul pe ascuns.
24 iulie: Bătălia de la Nocera. O vastă coaliție a principilor din Italia de sud, organizată de ducele Richard al II-lea de Aversa și comandată de Ranulf al II-lea de Alife, îl înfrânge pe regele Roger al II-lea al Siciliei.
15 decembrie: Shams al-Muluk Isma'il, fiul și succesorul lui Bourri ca atabeg de Damasc, atacă prin surprindere fortăreața Baniyas, pe care secta asasinilor o cedase cruciaților anterior; preocupat cu atacarea Jaffei, regele Foulque al Ierusalimului, nu apucă să intervină.

Nedatate 
 iunie: Un incendiu devastator izbucnește în noua capitală a Chinei, Guangzhou, distrugând peste 13.000 de gospodării.
 septembrie: Expediție a împăratului Lothar al III-lea în Italia, împotriva concurentului său la tronul imperial, Conrad de Hohenstaufen.
 decembrie: Hugues du Puisset, revoltat împotriva regelui Foulque de Anjou al Ierusalimului, este alungat din Jaffa.
 Cehii atacă și pradă Silezia.
 În Japonia începe era Choushou.
 Prima flotă stabilă este semnalată în portul Dinghai, în China.
Sfântul Malahie devine episcop de Armagh, în Irlanda și caută să impună liturghia romană asupra celei a bisericii irlandeze independente.

Arte, științe, literatură și filozofie 
 ianuarie: Este sfințit nartexul Bisericii din Vezelay, în prezența papei Inocențiu al II-lea.
 Este întemeiată abația Basingwerk, în Țara Galilor.
Încep lucrările la capela palatină din Palermo, în Sicilia.
 Întemeierea mănăstirilor Fountains Abbey și Rievaulx în provincia Yorkshire din Anglia.
 Prima utilizare a prafului de pușcă în scopuri de luptă, în China.

Înscăunări 
 15 aprilie: Iaropolk al II-lea, mare cneaz de Kiev.
 6 iunie: Shams al-Muluk Isma'il, atabeg de Damasc.
Abd al-Mu'min, calif al almohazilor din Africa de nord (în Tunisia).
 Tughril al II-lea, conducător în Irak.

Nașteri 
 Gioacchino da Fiore, abate și mistic italian (d. 1201).
Sancho al VI-lea, rege al Navarrei (d. 1194).

Decese 
 26 martie: Geoffroi de Vendome, abate și scriitor francez (n. 1093)
 15 aprilie: Mstislav I, cneaz de Kiev (n. 1076)
 6 iunie: Bourri, atabeg de Damasc (n. ?)

Vezi și 
 Listă de conducători de stat din 1132

1132
1133



1133 (MCXXXIII) a fost un an obișnuit al calendarului iulian.

Evenimente 
 19 martie: În ierarhia ecleziastică, Genova este ridicată la rangul de arhiepiscopie; episcopii din Corsica se separă între Genova și Pisa.
 27 mai: Sultanul selgiucid Massud își afirmă superioritatea față de fratele său Toghrul al II-lea, care stăpânea provinciile orientale ale statului selgiucid.
 4 iunie: Are loc ceremonia încoronării lui Lothar al III-lea (Lothar de Saxonia) ca împărat romano-german de către papa Inocențiu al II-lea; evenimentul se desfășoară în Lateran, dat fiind că San Pietro se află sub antipapa Anaclet al II-lea.
 4 iunie: Aflat sub presiunea imperialilor, papa Inocențiu al II-lea este nevoit să acorde o bulă, prin care refuză independența arhiepiscopatului polonez cu centrul la Gniezno, aflat în dispută cu arhiepiscopul de Magdeburg.
2 august: Baronii anglo-normanzi care au recunoscut-o pe Matilda ca moștenitorare a tronului Angliei, îl recunosc și pe fiul acesteia nou născut, Henric, ca succesor.
 6 august: Atabegul de Damasc, Ismail ocupă de la cruciați Hama, după care intră în Shaizar și în fortăreața Shâgîf Tirun.

Nedatate 
ianuarie: Amenințați de victoria califului abbasid al-Mustarchid asupra atabegului Zengi din Mosul, turcii selgiucizi se unesc pentru a proclama un sultan unic, în persoana lui Massud, fratele lui Mahmud al II-lea; Massud se prezintă la Bagdad pentru a primi însemnele puterii direct de la calif.
 iunie: Califul al-Mustarchid pornește un marș împotriva orașului Mosul, pentru a-l îndepărta definitiv pe atabegul Zengi.
 septembrie: Sprijinit pe ascuns de sultanul selgiucid Massud, Zengi reușește să reziste asediului califului al-Mustarchid, care este nevoit să se retragă de la asediul Mosulului.
 În China, se înființează "secta lotusului alb".

Arte, științe, literatură și filozofie 
 Adelaida de Savoia fondează abația Montmartre.
Este încheiat lucrul la catedrala din Durham, în nordul Angliei.
Este realizată necropola conților de Hainaut în colegiul de la Mons.
Geoffrey of Monmouth scrie Historia Regum Britanniae
Încep lucrările la catedrala din Exeter, în Anglia.
 Universitatea din Oxford este renovată de către teologul Robert Pullen, cu sprijinul unor studenți de la Universitatea din Paris.

Înscăunări 
 4 iunie: Lothar al III-lea, încoronat ca împărat romano-german.

Nașteri 
 5 martie: Henric al II-lea, rege al Angliei și duce al Normandiei (d. 1189).
 7 aprilie: Honen, creatorul japonez al școlii Jōdo-shū, o sectă a Budismului Pământului Pur (d. 1212).
Sigurd al II-lea, rege al Norvegiei (d. 1155).
 Ștefan al IV-lea, rege al Ungariei (d. 1165).

Decese 
 19 februarie: Irina Ducaena, împărăteasă a Bizanțului, soția lui Alexios I Comnen (n. 1066).
 22 mai: Saemundr Sigfusson, istoric islandez (n. 1056).
 18 decembrie: Hildebert de Lavardin, scriitor francez (n. 1056).
 Ibn Hamdis, poet arab născut în Italia (n. 1056)

Vezi și 
 Listă de conducători de stat din 1133

1133
1136



1136 (MCXXXVI) a fost un an bisect al calendarului iulian.

Evenimente 
 5 februarie: Tratatul de la Durham: Regele Ștefan I al Angliei, care venise cu un grup de mercenari, îl convinge pe regele David I al Scoției să se retragă, acordându-i provincia Cumberland.
 22 martie: Ca urmare a revoltei baronilor din Anglia, regele Ștefan I le acordă unele înlesniri (diminuarea puterii șerifilor locali, revenirea la unele vechi cutume senioriale etc.).
28 mai: Poporul din Novgorod se răscoală împotriva cneazului ereditar Vsevolod Mstislavici de Pskov, care este depus de către adunarea poporului; este proclamată republica Novgorodului.
 7 iulie: Bula de la Gniezno: papa Inocențiu al II-lea revine asupra hotărârii din 1133 și recunoaște independența arhiepiscopatului polonez de Gniezno și a bisericii polone.

Nedatate 
ianuarie: Regele David I al Scoției intervine în disputa din Anglia, luând partea Matildei în conflictul acesteia cu regele Ștefan I și invadând nordul Angliei.
 aprilie: Contele Raymond de Poitiers ajunge la Antiohia, unde se căsătorește cu Constance (în vârstă de 8 ani), fiica lui principelui Bohemund al II-lea și a Alixei; drept urmare, Raymond este recunoscut ca principe de Antiohia.
 octombrie: Mănăstirea Pantocrator din Constantinopol primește un "typikon".
 noiembrie: A doua expediție a împăratului Lothar al III-lea în Italia, pentru a-i acorda sprijin papei Inocențiu al II-lea împotriva adversarului său, antipapa Anaclet al II-lea, susținut de regele Roger al II-lea al Siciliei.
Bătălia de la Crug Mawr. Conduși de Owain Gwynedd, galezii îi înfrâng pe normanzi.
Cneazul Iuri Dolgoruki restaurează scaunul episcopal din Rostov.
Din inițiativa lui Rostislav, ia ființă dioceza Smolenskului, în Rusia.
 Împăratul Ioan al II-lea Comnen reînnoiește privilegiile comerciale ale negustorilor din Pisa aflați pe teritoriul bizantin.
 În Malaysia, regele hindus Derba Rajah din provincia Kedah se convertește la Islam, luând titlul de sultan și numele de Muzaffar Șah.
 Musulmanii hammadizi din Bejaia resping un atac naval al genovezilor.

Arte, științe, literatură și filozofie 
 Filosoful Pierre Abelard scrie „Historia Calamitatum”.
Se încheie lucrările la basilica Saint-Denis din Paris; momentul marchează începutul perioadei arhitecturale a goticului.

Înscăunări 
 Robert al III-lea, conte de Auvergne (1136-1147).
Robert de Craon, mare maestru al Ordinului templierilor.

Nașteri 
 29 iunie: Petronilla I a Aragonului, regină a Aragonului  (d. 1173)
 4 august: Humbert al III-lea, conte de Savoia (d. 1189)
Al-Jazari, matematician, inventator și inginer arab (d. 1206)
 Amalric I, rege al Ierusalimului (d. 1174)

Decese 
 24 mai: Hugues de Payns, primul mare maestru al Ordinului templierilor (n. ?)
 15 noiembrie: Leopold al III-lea de Babenberg, markgraf de Austria (n. 1073).
Abraham bar Hiyya, matematician și astronom din Spania (n. 1070).
 Boleslaw al III-lea, rege al Poloniei (n. 1086).
 Conrad al II-lea de Luxemburg (n. 1106).
 Harald al IV-lea, rege al Norvegiei (n. 1103)
 Zayn al-Din al-Jurjani, medic persan (n. 1040)

Vezi și 
 Listă de conducători de stat din 1136

1136
1138



1138 (MCXXXVIII) a fost un an obișnuit al calendarului iulian.

Evenimente 
 26 aprilie-21 mai: Campania comună a cruciaților din Antiohia și a bizantinilor conduși de Ioan al II-lea Comnen se încheie cu un eșec în fața zidurilor orașului Chayzar; Zengi, atabegul de Mosul, reocupă nestingherit locurile de la est de fluviul Orontes.
 7 martie: Are loc la Koblenz alegerea lui Conrad al III-lea de Hohenstaufen ca împărat romano-german; după ce ocupase teritoriile stăpânite cândva de contesa Matilda de Toscana, Henric "cel Superb", duce de Bavaria, dezamăgit de a nu fi fost ales împărat, refuză să îl accepte pe Conrad.
 13 martie: Conrad al III-lea este încoronat la Aachen.
 19 martie: Prima mențiune a instituției consulare la Florența.
 9 august: Un devastator cutremur de pământ conduce la 230.000 de victime în Siria (Alep și împrejurimi).
 22 august: Bătălia de la Standard: regele David I al Scoției este înfrânt de către trupele regelui Ștefan al Angliei.
 28 octombrie: La moartea regelui Boleslaw al III-lea, începe lupta în interiorul dinastiei Piaștilor pentru tronul Poloniei și o perioadă de anarhie; statul se împarte inițial între cei patru fii ai defunctului (Ladislau al II-lea, Boleslaw al IV-lea, Mieszko al III-lea și Cazimir al II-lea) care primesc ducate ereditare; titlul de duce al Poloniei revine lui Ladislau, care stăpânește însă doar asupra Sileziei, Poloniei Mici (cu sediul la Cracovia) și Pomeraniei (în jurul Gdanskului).

Nedatate 
iulie: Bavaria este luată de sub stăpânirea lui Henric "cel Superb" și conferită markgrafului Leopold al IV-lea de Austria.
Generalul chinez Yue Fei, conducătorul trupelor dinastiei Song de sud, începe marșul asupra fostei capitale, Kaifeng, aflate în mâinile dinastiei jurchene Jin, însă acțiunea sa este oprită din cauza invidiei autorităților.
 Pembroke este primul comitat constituit de normanzi pe teritoriul Țării Galilor, sub conducerea lui Gilbert de Clare.
 Prima atestare documentară a localității Sâmbăteni (județul Arad).
 Prima atestare documentară a localității Șeitin (județul Arad).
Reușita campanie în Orient a lui Ioan al II-lea Comnen readuce granițele Imperiului bizantin pe râul Halys.

Arte, științe, literatură și filozofie

Înscăunări 
 7 martie: Conrad al III-lea, împărat romano-german.
 13 martie: Victor al IV-lea, antipapă.
 28 octombrie: Ladislau al II-lea, duce de Polonia (1138-1146).
 Ly Anh Tong, în statul vietnamez Dai Viet (1138-1175)

Nașteri 
 28 martie: Moses Maimonides, rabin, medic și filosof evreu din Spania (d. 1204).
 Cazimir al II-lea, duce de Polonia (d. 1194).
 Conan al IV-lea, duce de Bretagne (d. 1171).
Saladin (Salah-ad-Din), sultan ayyubid (d. 1193).

Decese 
 13 ianuarie: Simon I, duce de Lorena (n. 1076).
 25 ianuarie: Anaclet al II-lea, antipapă (n. 1090).
 11 februarie: Vsevolod, cneaz de Pskov (n. ?)
 28 octombrie: Boleslaw al III-lea, rege al Poloniei (n. 1085).
 Ibn Bajjah, filosof arab din Spania (n. 1095).
 Pandolfo de Alatri, istoric italian (n. ?)

Vezi și 
 Listă de conducători de stat din 1138

1138
1139



1139 (MCXXXIX) a fost un an obișnuit al calendarului iulian.

Evenimente 
 18 februarie: După moartea cneazului Iaropolk al II-lea, izbucnește o nouă criză de succesiune în Rusia kieveană, Viaceslav I fiind înlăturat de către Vsevolod al II-lea Olegovici; se reia conflictul dintre fiii lui Sviatoslav I și cei ai lui Vladimir al II-lea "Monomahul".
 29 martie: Papa Inocențiu al II-lea emite bula Omne datum optimum, prin care conferă unele privilegii Ordinului templierilor.
 4-11 aprilie: Al doilea conciliu de la Lateran; se încheie schisma lui Anaclet al II-lea și celibatul preoților devine condiție obligatorie în Biserica Latină; Roma este proclamată drept capitală a lumii; se interzice folosirea arbaletelor.
 8 aprilie: Regele Roger al II-lea al Siciliei este excomunicat de către papa Inocențiu al II-lea.
 9 aprilie: Al doilea tratat de la Durham, care instituie pacea între regii Ștefan al Angliei și David I al Scoției.
 10 iulie: Roger de Apulia, fiul regelui Roger al II-lea al Siciliei, surprinde într-o ambuscadă pe papa Inocențiu al II-lea la Garigliano și îl face prizonier.
 25 iulie: Bătălia de la Ourique: conduși de Ali ibn Yusuf, almohazii sunt înfrânți de către principele Afonso Enriques al Portugaliei; în urma acestei victorii, învingătorul este proclamat rege al Portugaliei, ca Afonso I, de către adunarea de la Lamego a statelor generale și primește coroana regală de la episcopul de Braganca, confirmându-se independența Portugaliei față de regatul de Leon.
 25-27 iulie: Pacea de la Mignano dintre regele Roger al II-lea al Siciliei și papa Inocențiu al II-lea, cel din urmă emițând o bulă de confirmare a celui dintâi.
 7 august: Regele Roger al II-lea obține confirmarea regatului Siciliei, a ducatului de Apulia și a principatului de Capua, ca fiefuri din partea Sfântului Scaun; Sicilia și Neapole sunt reunificate.
 19 august: Zengi, atabegul de Mosul, începe asediul orașului Baalbek, deținut de damaschini.
 10-21 octombrie: Baalbek este ocupat de Zengi, atabegul de Mosul, iar locuitorii sunt masacrați.
 6 decembrie: Atabegul de Mosul, Zengi, supune Damascul unui asediu prelungit.
 Are loc o erupție a vulcanului Vezuviu.

Arte, științe, literatură și filozofie

Înscăunări 
 23 iunie: Jemal ad-Din Muhammad, atabeg de Damasc.

Nașteri 
 16 iunie: Konoe, împărat al Japoniei (d. 1155).

Decese 
 25 ianuarie: Godefroi I de Leuven, duce al Lorenei Inferioare (n. 1060).
 18 februarie: Iaropolk al II-lea, mare cneaz de Kiev (n. ?)
 30 aprilie: Rainulf, conte de Alife și duce de Apulia (n. ?)
 22/23 iunie: Mahmud, atabeg de Damasc (n. ?)
 30 iunie: Otto de Bamberg, misionar și episcop german (n. 1060).
 19 august: Godefroi I, conte de Namur (n. ?)
 12 noiembrie: Magnus al IV-lea, rege al Norvegiei (n. 1115).
 20 octombrie: Henric al X-lea, duce de Bavaria (n. 1108).

Vezi și 
 Listă de conducători de stat din 1139

1139
1140



1140 (MCXL) a fost un an bisect al calendarului iulian.

Evenimente 
 22 februarie: Tratatul de la Carrion. Este semnat între Castilia și Aragon, în virtutea căruia se reia "Reconquista": castilienii atacă pe musulmani de-a lungul râului Duero, iar Aragonul și Navarra ating Ebrul.
4 mai: Emirul de Mosul, Zengi, este nevoit de către armata cruciată care se apropia, să ridice asediul asupra Damascului; respins din Siria, Zengi se retrage la Mosul, unde luptă împotriva ortoqizilor și a kurzilor din regiune.
 14 octombrie: Este întemeiat episcopatul de Wolin în Pomerania occidentală, Adalbert fiind primul său episcop.
 21 decembrie: Împăratul Conrad al III-lea de Hohenstaufen asediază Winsberg, fief al Welfilor, pe care îi înfrânge.

Nedatate 
 martie: Asediat de Zengi, atabegul de Mosul, vizirul Mu'in ad-Din Unur trimite o ambasadă la regele Foulque al Ierusalimului, solicitându-i sprijinul; în urma tratatului încheiat, fortăreața Panyas este cedată cruciaților.
 Este întemeiat orașul german Marburg.
Fiul regelui Roger al II-lea al Siciliei, Alphonse de Capua încheie cucerirea regiunii munților Abruzzi.
Lanark este proclamat oraș regal de către regele David I al Scoției.
Normanzii din sudul Italiei cuceresc Gaeta.
 Ospitalierii devin ordin militar.
 Regele Roger al II-lea al Siciliei promulgă asizele din Ariano.

Arte, științe, literatură și filozofie 
 3 iunie: Filosoful francez Pierre Abelard este acuzat de erezie de către un tribunal ecleziastic din Sens, condus de Bernard de Clairvaux, iar filosofia sa raționalistă este condamnată; filosoful se retrage la Cluny.
 9 iunie: Este consacrată fațada apuseană a basilicii Saint-Denis, sub abatele Suger.
 Călugărul Grațian din Bologna, membru al ordinului camaldulens publică Decretum Gratiani (Concordia discordantium canonum), fondând dreptul canonic.
Este întemeiată mănăstirea Sf. Kiril de Dorogojici, din Kiev.
John de Worcester realizează o copie a „Cronicii anglo-saxone”.
 Regele Roger al II-lea al Siciliei trece practica medicinei sub control regal.
 Se întemeiază catedrala Sf. Treimi din Bristol, în Anglia.

Înscăunări 
 29 martie: Mujir ad-Din Abaq, atabeg de Damasc, din dinastia burizilor (1140-1154).
 Henric I Jasomirgott, conte palatin de Rin.

Nașteri 
 28 mai: Xin Qiji, poet chinez (d. 1207).
 Alexios al V-lea, împărat al Bizanțului (d. 1205).
Conrad de Monferrato (d. 1192).
Esugei, militar mongol (d. 1177).
Guillem de Ribes, trubadur spaniol (d. ?)
Joao Soares de Paiva, trubadur portughez (d. ?)
Manfred al II-lea, marchiz de Saluzzo (d. 1215).
 Mihail Choniates, scriitor bizantin (d. 1220).
Peire Vidal, trubadur francez (d. 1205).
Raimbaut d'Aurenga, trubadur francez (d. 1173).
Ramon Berengar al II-lea, conte de Provence (d. 1166).
 Raymond al III-lea, conte cruciat de Tripoli (d. 1187).
 Simon al II-lea, conte de Lorena (d. 1207).

Decese 
 14 februarie: Leon I, principe al Armeniei (n. ?)
 16 septembrie: Vulgrin al II-lea, conte de Angouleme (n. ?)

Vezi și 
 Listă de conducători de stat din 1140

1140
1141



1141 (MCXLI) a fost un an obișnuit al calendarului iulian.

Evenimente 
 2 februarie: Bătălia de la Lincoln. Matilda, cu sprijinul contelui Robert de Gloucester, reia puterea în Anglia de la regele Ștefan I, care este capturat și închis la Bristol.
 8 aprilie: Matilda este recunoscută ca regină a Angliei și a Normandiei de către conciliul de la Winchester.
 9 septembrie: Bătălia de la Qatwan (în apropiere de Samarkand). Înfrânt, selgiucidul Sanjar este izgonit din Transoxania și Afghanistan de către mongolii kara-khitani, cu sprijinul turcilor oguzi.
 14 septembrie: Bătălia de la Winchester. Regina Matilda reușește să fugă din oraș, însă conducătorul trupelor sale, Robert de Gloucester, este capturat de fidelii lui Ștefan I.
 1 noiembrie: În urma unei înțelegeri, contele Robert de Gloucester este eliberat, iar Matilda îi cedează tronul lui Ștefan I.

Nedatate 
 noiembrie: Tratatul de la Shaoxing: dinastiile Jin și Song de sud din China încheie pacea, jurchenii primind un consistent tribut anual; împăratul Song Gaozong lasă întreg teritoriul de la nord de fluviul Huanghe în stăpânirea jurchenilor.
 Începe cucerirea Normandiei de către Geoffroi Plantagenet, conte de Anjou.
Kara-khitanii invadează Horezmul.
 Primii coloniști germani (cunoscuți mai târziu sub denumirea de sași) sunt stabiliți în Transilvania de către regii Ungariei.
Se înființează compania italiană Ricasoli, de producere a vinului.
 Sultanul selgiucid Sanjar din Transoxania intervine în sprijinul suveranului karakhanizilor, însă este înfrânt de către hanul kara-khitailor, Ye-liu Ta-che.

Arte, științe, literatură și filozofie 
 Petru Venerabilul, abate de Cluny, traduce Coranul în limba latină.

Înscăunări 
 16 februarie: Geza al II-lea, rege al Ungariei (1141-1161).
 8 aprilie: Matilda, regină a Angliei (1141)
 25 decembrie: Etienne de Blois, revenit pe tronul Angliei ca Ștefan I (1141-1154).

Nașteri 
 20 aprilie sau 27 mai: Myōan Eisai, călugăr budist japonez (d. 1215).

Nedatate 
 aprilie sau mai: Malcolm al IV-lea, rege al Scoției (d. 1165).
 Nizami, poet persan (d. 1209).

Decese 
 11 februarie: Hugue de Saint-Victor, filosof și teolog francez (n.c. 1078).
 13 februarie: Bela al II-lea, rege al Ungariei (n. 1109).
 21 aprilie: Pierre Abélard, filosof, logician, teolog francez (n. 1079).
 18 octombrie: Leopold al IV-lea, markgraf de Austria și duce de Bavaria (ca Leopold I), (n.c. 1108).
 Alberic de Reims, arhiepiscop de Bruges (n. 1085).
Imam al-Mazari, jurist arab (n. 1061).
 Yehuda Halevi, medic, poet și filosof evreu (n.c. 1075).

Vezi și 
 Listă de conducători de stat din 1141

1141
1142



1142 (MCXLII) a fost un an obișnuit al calendarului iulian.

Evenimente 
 22 aprilie: Vladislav al II-lea de Boemia este înfrânt în bătălia de la Vysoka de către nobilii revoltați, conduși de Conrad de Znojmo: în continuare, împăratul Conrad al III-lea de Hohenstaufen intervine, restaurându-l pe Vladislav pe tron.
25 iunie: Lupta de la Montmelian. A avut loc  între contele Amedeo al III-lea de Savoia și Guiges d'Albon, conte de Viennois; cel din urma moare câteva zile mai târziu, din cauza rănilor primite.
 25 septembrie: Împăratul bizantin Ioan al II-lea Comnen apare cu trupele sale în fața Antiohiei, însă principele Raymond de Poitiers îi refuză intrarea în oraș; bizantinii pradă împrejurimile, după care se retrag în Cilicia.

Nedatate 
 mai: Dieta de la Frankfurt: Henric Leul devine duce de Saxonia.
 decembrie: Neînțelegere între regele Ludovic al VII-lea al Franței și Statul papal în privința alegerii arhiepiscopului de Bourges; dat fiind ca protejatul papal se refugiază la curtea lui Theobald al II-lea de Champagne, regele Franței invadează Champagne și incendiază Vitry-en-Perthois.
 Imperiul almoravizilor se destramă, după moartea lui Ali ben Yussef; fiul său, Tashfin ben Ali, încearcă în zadar să oprească înaintarea almohazilor.

Arte, științe, literatură și filozofie 
 Orderic Vitalis încheie Historia ecclesiastica.
 William din Malmesbury termină lucrul la Historia Novella.

Înscăunări 
 Mai: Henric Leul, duce de Saxonia (1142-1180).
 Konoe, împărat al Japoniei (1142-1155)

Nașteri 
 Farid od-Din Mohammad ebn Ebrahim Attar, poet mistic persan (d. 1220).
Hugues al III-lea, duce de Burgundia (d. 1192).
 Takanobu, pictor și poet japonez (d. 1205).

Decese 
 27 ianuarie: Yue Fei, militar chinez (n. 1103).
 21 aprilie: Pierre Abélard, filosof, logician, teolog francez (n. 1079).
 28 iunie: Guiges d'Albon, conte de Vienne (n. ?)
 18 decembrie: Godefroi al II-lea de Louvain, duce al Lorenei Inferioare (n. 1110).
Alexios Comnen, fiu al împăratului Ioan al II-lea al Bizanțului (n. 1106).
 Ali ben Yussef, suveran almoravid (n. ?)
 Andronic Comnen, fiu al împăratului Ioan al II-lea al Bizanțului (n. 1108).
 Orderic Vitalis, cronicar englez (n. 1075)

Vezi și 
 Listă de conducători de stat din 1142

1142
1143



1143 (MCXLIII) a fost un an obișnuit al calendarului iulian.

Evenimente 
 26 iunie: Un atac normand asupra Tripoli este respins de musulmani; flota normandă reușește însă să cucerească Djidjelli, Susa și Sfax, în Africa de Nord.
5 octombrie: Tratatul de la Zamora. Portugalia este recunoscută ca regat independent de către regele Alfonso al VII-lea al Leonului și Castiliei; regele Alfonso I acordă jurământul vasalic direct papei.
 10 noiembrie: La moartea lui Foulque de Anjou, regatul Ierusalimului revine fiului său, Balduin al III-lea, sub regența mamei sale, Melisenda.

Nedatate 
iunie: Apare prima mănăstire cisterciană din Suedia, la Alvasta, urmată de cea de la Nydala.
Erezia maniheistă este semnalată la Köln de către Everin de Steinfeld.
Este întemeiat orașul Lübeck de către Adolf al II-lea de Holstein; expansiunea germană în est înregistrează noi progrese, iar Lübeck devine cofondator al Ligii hanseatice alături de Hamburg.
Orașul Reims obține libertăți comunale.
 Răscoală antipapală a locuitorilor Romei, care întemeiază republica după modelul celorlalte orașe-stat italiene, sub conducerea lui Giordano Pierleoni.
 Tentativa de cucerire a Ceutei de către normanzi eșuează.
 Trupele regelui Alfonso al VII-lea al Castiliei, comandate de Munio Alfonso, efectuează un raid asupra Cordobei, deținută de mauri.

Arte, științe, literatură și filozofie 
 După studiile făcute la mănăstirea benedictină de la Montecassino și la Universitatea din Napoli, Toma de Aquino se alătură Ordinului dominican.

Înscăunări 
 15 august: Manuel I Comnen, împărat al Bizanțului (1143-1180).
 26 septembrie: Celestin al II-lea, papă (1143-1144).
 25 decembrie: Balduin al III-lea, rege al Ierusalimului (1143-1163).

Nașteri 
 31 iulie: Nijo, împărat al Japoniei (d. 1165)
Filip I de Flandra (d. 1191)
Frederic I de Lorena (d. 1206)
 Grigore al IX-lea, papă (d. 1241).
 William I, rege al Scoției (d. 1214).

Decese 
 8 aprilie: Ioan al II-lea Comnen, împărat al Bizanțului (n. 1088).
 24 septembrie: Inocențiu al II-lea (n. Gregorio Papareschi), papă (n. ?)
 10 noiembrie: Foulque, conte de Anjou și Maine, rege al Ierusalimului (n. 1089 - 1092).
Zamakhshari, savant persan (n. 1075).
 William of Malmesbury, cronicar și bibliotecar englez (n.c. 1095).

Vezi și 
 Listă de conducători de stat din 1143

1143
1144



1144 (MCXLIV) a fost un an bisect al calendarului iulian.

Evenimente 
 19 ianuarie: Geoffroi Plantagenet, conte de Anjou și Maine, ocupă Rouen, în Normandia.
 20 ianuarie: Geoffroi Plantagenet se înscăunează ca duce de Normandia, care trece sub controlul angevinilor.
 4 august: Revoltat împotriva almoravizilor, Ibn Qasi ocupă Mertola, în Algarve.
 2 octombrie: Este întemeiat orașul Montauban, în Franța, de către contele Alphonse Jourdain.
28 noiembrie: Emirul de Mosul, Zengi, începe asediul asupra cruciaților din Edessa (astăzi, Urfa).
 23 decembrie: Atabegul de Mosul, Zengi, reușește să cucerească de la cruciați Edessa; evenimentul va constitui motivul organizării Cruciadei a doua.

Nedatate 
 octombrie: O înțelegere între papa Lucis al II-lea și regele Roger al II-lea al Siciliei, prin care se fixează definitiv frontierele a ceea ce mai târziu va deveni Regatul celor Două Sicilii.
 Împăratul Manuel I Comnen îl readuce pe principele de Antiohia, Raymond de Poitiers, sub influența bizantină.
 Încercare nereușită a bizantinilor de a recupera Malta.
Odată cu moartea mercenarului catalan Reverter, angajat să lupte pentru almoravizi, almohazii nu mai au niciun obstacol în a cuceri Maghrid al-Aqsa (Maroc).
 Prima menționare atestată a orașului Ljubljana, în Slovenia.
Regele Ludovic al VII-lea al Franței obține absolvirea din partea papei Celestin al II-lea.
 Revoltați împotriva papalității, locuitorii din Roma își aleg un senat propriu.
 Se mărește numărul de colonii ale cistercienilor în Suedia (Scania, Gotland) și în Pomerania, prin activitatea lui Eskil, arhiepiscop de Lund.

Arte, Știință, Literatură și Filozofie 
 Este consacrată prima boltă gotică de dimensiuni vaste, cea din Saint-Denis, în prezența regelui Ludovic al VII-lea al Franței și a reginei Eleanor de Aquitania.

Înscăunări 
 12 martie: Papa Lucius al II-lea (n. Gherardo Caccianemici dall'Orso), (1144-1145)

Nașteri 
 Bohemund al III-lea, principe de Antiohia (d. 1201).
 Frederic al IV-lea, duce de Suabia (d. 1167).

Decese 
 8 martie: Papa Celestin al II-lea (n. ?)
 10 octombrie: Alphonse de Hauteville, fiul regelui Roger al II-lea al Siciliei (n. ?)
 Berengar Ramon I, conte de Provence (n. 1115).
Matei de Edessa, istoric bizantin (n. ?)
 Reverter Guislaber de la Guardia, mercenar catalan (n. 1090).

Vezi și 
 Listă de conducători de stat din 1144

1144
1145



1145 (MCXLV) a fost un an obișnuit al calendarului iulian.

Evenimente 
 18 februarie: Arnaldo da Brescia, discipol al lui Pierre Abelard, devine liderul intelectual al comunei din Roma și propovăduiește sărăcia radicală, căutând să convingă papalitatea să renunțe la puterea sa temporală.
 7 aprilie: Papa Eugeniu al III-lea emite bula Militia Dei, prin care confirmă independența Ordinului templierilor față de clerul secular.
 1 iunie: Bernard de Clairvaux sosește la Bordeaux; el organizează lupta împotriva ereziei catharilor în provincia Midi din Franța de sud.
 1 decembrie: Ca răspuns la o scrisoare a principatului Antiohiei și a regatului Ierusalimului, papa Eugeniu al III-lea emite bula Quantum praedecessores, prin care cheamă la organizarea unei noi cruciade; începe Cruciada a doua; se acordă indulgență participanților la cruciada care să sprijine pe patriarhul latin de Ierusalim.
 25 decembrie: În cadrul adunării solemne de la Bourges, regele Ludovic al VII-lea al Franței anunță proiectul său de cruciadă: cruciada începe să fie predicată pe teritoriul Franței de către călugărul Raoul.

Nedatate 
Almohazii, conduși de Abd al-Mumin, cuceresc Tlemcen și Oran de la almoravizi.
 Almoravidul Tashfin ibn Ali este ucis în timpul unei tentative de recucerire a Andalusiei.
 Invazie a khmerilor în statul Champa.
 Potrivit estimărilor, orașul Merv din Imperiul selgiucizilor devine cel mai populat oraș din lume, depășind Constantinopolul.
 Prima menționare a legendarului preot Ioan.
Regele Afonso I al Portugaliei înființează ordinul cavalerilor de Aviz, pentru a lupta împotriva maurilor.

Arte, științe, literatură și filozofie 
 Apare traducerea în limba latină a Aritmeticii lui al-Kharizmi, realizată de către Platon din Tivoli, Robert din Chester și Gerardo din Cremona.
 Începe construirea catedralei Notre-Dame din Chartres.
Kim Pusik și echipa sa de istorici termină de compilat textul istoric coreean intitulat Samguk Sagi.
 Se construiește catedrala Notre-Dame din Lausanne.

Înscăunări 
 18 februarie: Papa Eugeniu al III-lea (n. Pietro Bernardo Paganelli din Montemagno), (1145-1153).
 Ibrahim ibn Tashfin, conducător al almoravizilor (1145-1147).

Nașteri 
 Al-Adil I, sultan ayyubid din Egipt (d. 1218)
Grigore al IX-lea, papă (d. 1241)
Ibn Jubayr, geograf, călător și poet arab (d. 1217).
 Ioan Kinamos, cronicar bizantin (d. 1190)
Ruben al III-lea, principe armean (d. 1187)
 Sverre Sigurdsson, rege al Norvegiei (d. 1202)

Decese 
 15 februarie: Papa Lucius al II-lea (n. ?)
 Tashfin ibn Ali, conducător al almoravizilor (n. ?)
 Zhang Zeduan, pictor chinez (n. 1085)

Vezi și 
 Listă de conducători de stat din 1145

1145
1150



1150 (MCL) a fost un an obișnuit al calendarului iulian.

Evenimente 
 5 iunie: În Rusia, are loc canonizarea lui Igor Olgovici, ale cărui moaște sunt transferate la Cernigov.
 21 noiembrie: După moartea regelui Garcia al IV-lea, Navarra trece sub suzeranitatea regelui Alfonso al VII-lea al Castiliei.

Nedatate 
 aprilie: Emirul de Alep, Nur ad-Din, se apropie cu trupele de Damasc, solicitând emirului Abaq să participe la luptele contra cruciaților regelui Balduin al III-lea al Ierusalimului, care se afla la zidurile Damascului.
 august: Are loc căsătoria dintre Petronilla, moștenitoarea tronului Aragonului, și contele Ramon Berenguer al IV-lea de Catalonia.
 După asediul nereușit asupra localității Arques, regele Ludovic al VII-lea al Franței primește omagiul din partea lui Henric Plantagenet, care devine duce de Normandia, cedând în schimb Franței Vexin.
 Erik Jedvarsson se autoproclamă rege în provincia suedeză Vastergotland, cu scopul de a prelua puterea de la regele Sverker I "cel Bătrân".
 Albrecht Ursul moștenește Brandenburg.
Erupție a vulcanului Vezuviu.
Fatimizii fortifică orașul Ascalon.
 Henric Leul, duce de Saxonia, invadează Bavaria, proclamându-se moștenitor al acesteia.
 Limba olandeză medievală începe să fie vorbită.
Orașul Pistoia reușeșete să reziste unui atac al celor din Florența.
 Prima menționare a țiganilor la Constantinopol, având ocupația de cântăreți.

Arte, științe, literatură și filozofie 
 Christian Malone scrie Chronicon Scotorum.
Este construit castelul Cooby Roo, în insula Orkney.
Este încheiat lucrul la templul Angkor Wat din statul khmerilor (astăzi, Cambodgia).
Filosoful platonic francez Bernard de Tours scrie o lucrare despre macrocosmos și microcosmos.
 Își începe activitatea Petru Lombardul.
O confraternitate benedictină se întemeiază în Birkenhead, Anglia.
 Se construiește castelul Reading din Norfolk, Anglia, de către contele William d'Aubigny.
Se întemeiază Universitatea din Paris.

Înscăunări 
 21 noiembrie: Sancho al VI-lea (cel Înțelept), rege al Navarrei (1150-1194).

Nașteri 
 Azzone din Bologna, jurist italian (d. 1225)
Balduin al V-lea, conte de Hainaut (d. 1195)
Benedetto Antelami, sculptor și arhitect italian (d. 1230)
 Bonifaciu I, marchiz de Montferrat (d. 1207)
Conon din Bethune, diplomat francez (d. 1219)
 Gui de Lusignan, cruciat și rege al Ciprului (d. 1194)
 Leon al II-lea, principe al Armeniei (d. 1229)
 Peire Espanhol, trubadur francez (d. 1220)
 Saxo Grammaticus, cronicar danez (d. 1220)

Decese 
 21 noiembrie: Garcia al IV-lea Ramirez, rege al Navarrei (n. 1105)
 16 decembrie: Raymond de Bar, abate de Cîteaux (n. ?)

Nedatate 
 Giabir ibn Aflah al-Ishbili, matematician și astronom arab (n. ?)
Suryavarman al II-lea, rege al khmerilor (n. ?)
Xizong, împărat din dinastia chineză Jin (n. ?)

Vezi și 
 Listă de conducători de stat din 1150

1150
1151



1151 (MCLI) a fost un an obișnuit al calendarului iulian.

Evenimente 
 11 ianuarie: La moartea contelui Theobald al II-lea de Champagne (sau Theobald al IV-lea de Blois), numeroasele sale stăpâniri se împart între succesori.
 27 ianuarie: Tratatul de la Tudilen dintre regele Alfonso al VII-lea al Galiciei, Castiliei și Leonului, și contele Ramon Berenguer al IV-lea de Barcelona; se împart zonele de influență și se plănuiesc viitoarele cuceriri către sud (în dauna maurilor) și în Levant.
 12 iulie: Apărat de contesa Beatrice de Edessa, fortăreața Turbessel este cucerită de către Nur ad-Din, atabegul de Alep, Damasc și Homs.

Nedatate 
 Almohazii, conduși de Abd al-Mumin, încep cucerirea Maghrebului de la dinastia hammadizilor.
Împăratul Manuel I Comnen al Bizanțului începe o campanie asupra Ungariei; victorie a bizantinilor la Semlin (Zemun).
Orașul Ghazni, reședința ghasnavizilor, este incendiat și ras de pe fața pământului de către dinastia ghurizilor din Afghanistan, condusă de către Ala ad-Din Husayn din Ghor, în urma victoriei decisive asupra lui Bahram Șah; ultimii reprezentanți ai Ghasnavizilor se refugiază în India.
Război între marele cneaz Iziaslav al II-lea al Kievului și Vladimirko de Halici.
 Regele Geza al II-lea al Ungariei prestează omagiu împăratului Conrad al III-lea de Hohenstaufen; pentru a proteja frontierele sale de răsărit, regele Ungariei atrage noi coloniști germani (proveniți din Renania, Luxemburg, Saxonia Inferioară), pe care îl plasează în Transilvania.
 Se înregistrează prima epidemie de ciumă din Islanda.

Arte, științe, literatură și filozofie 
 Se întemeiază abația Bolton, în Yorkshire.

Înscăunări 
 11 ianuarie: Thiebaut al V-lea, conte de Blois.
 11 ianuarie: Henric I "Liberalul", conte de Troyes (1151-1181).
 7 septembrie: Henric al II-lea Plantagenet, conte de Anjou.

Nașteri 
 3 aprilie: Igor Sviatoslavici, cneaz rus (d. 1202).
 Unkei, pictor japonez (d. 1223).

Decese 
 11 ianuarie: Thiebaut al IV-lea, conte de Blois, Meaux, Châteaudun, Sancerre și senior de Amboise sau Thiebaut al II-lea de Troyes și de Champagne (n. 1093).
 13 ianuarie: Suger, abate de Saint-Denis și om de stat și istoric francez (n. cca. 1081).
 14 ianuarie: Etienne de Garlande, arhidiacon al bisericii Sainte-Marie și cancelar al Franței (n. ?)
 15 ianuarie: Elias al II-lea, conte de Maine (n. 1115).
 7 septembrie: Geoffroi al V-lea Plantagenet, conte de Anjou, duce de Normandia (n. 1113).
 Honorius Augustodunensis, teolog francez (n. ?)
Li Qingzhao, poetă chineză (n. 1084).
 Oderisio din Benevento, sculptor italian (n. ?)

Vezi și 
 Listă de conducători de stat din 1151

1151